钦定古今图书集成/理学汇编/字学典/第145卷 > 《山西志书》 > 《临晋县》
## 钦定古今图书集成/理学汇编/字学典/第145卷 > 《山西志书》 > 《临晋县》

王恭先曰：“风俗不同，方言亦异。临晋在唐虞三代尚矣。秦汉以来，内史三辅而外，河东实为首郡。当时语言文字，逼近西京。自永嘉南渡，五部分居，始变中华之音。嗣后馀分闰位，间代相承，耳濡目染，杂糅益甚。盖象胥不能遍谕，而瞽史不能悉听矣。附《方言》以志古今时变之慨焉。”

汉扬雄云：“自关而西，秦晋之间，好曰妍，哀曰矜，或曰
悼。凡大人小儿泣而不止谓之唴，忧曰惄，或曰湿。凡
物壮大谓之嘏，或曰夏，凡人之大谓之奘，或谓之壮，
凡相敬爱谓之亟，凡人语而过谓之”〈于果反〉或曰：“佥
凡取物而逆谓之籑。”〈音馔〉凡大貌谓之朦，或谓之“厖。”美
色谓之好，或谓之“窕。”凡细而有容谓之“魏。”〈魏魏小成貌〉或
曰：“徥。”〈度皆反〉凡物小者谓之“私小”，或曰“纤。”凡病而不甚
曰《殗殜》。〈音靥叶半卧半起也〉物力同者谓之“台”“敌”；凡物全而体
不具，谓之“倚。”〈正寄反〉凡愧而见上谓之“赧”，“痛”曰“憡”，“猛”曰
“𢵧。”〈呼旱反〉息曰“喙”，坚曰“锴。”凡取物之上谓之《挢捎》。炊薪
不尽曰“烬。”凡人兽乳而双产，谓之“僆子。”〈音辇〉骂奴婢曰
“侮。”〈言为人所轻弄〉“无缘之衣”谓之。陌头谓之《络头杯》，谓
之〈音雅〉罂之大者谓之。其中者，谓之“瓿。”相劝曰
“耸。”或曰。“中心不欲”而由旁人之劝语，亦曰“耸。”凡相
被饰，亦曰聋曰“䏁。”〈音宰〉“聋甚”曰：〈五刮反〉所疾曰《可恶》。
言相责让曰《谯让》。暴五谷曰“晒。”凡以火而干五谷之
类谓之㷅〈即字创渺反，〉《鼅蛛》谓之《蛛蝥》。〈音无〉《蠀螬》谓之“蠹”，或
谓之《天蝼蜉》。谓之“蟝。”〈古莒字〉“谓之箄，冢谓之坟。”
按古今时异势殊，如上所云。今秦晋间有绝不能晓
者，博物君子亦可观世变焉。

今方言错杂，然亦有近古者，如呼“亲家亲”作去声。

唐卢纶《王驸马花烛》诗：“人主人臣是亲家。”

娶妇曰“索妻。”

《关羽传》，“孙权遣使索羽女为子妇。” 《隋书房陵王传》，独孤后曰：“为伊索得元家女。”

兄弟妻曰“先后。”

《郊祀志》。“见神于先后宛若。” 孟康曰。古谓娣姒，今关中呼为先后。

《小儿》曰：儿。〈牛加反〉
长身曰。〈土了反〉
短身曰《矬》。〈七禾反〉

《唐书王伾传》：“伾貌矬陋。”

谓人粗蠢曰《笨材》。

《晋中兴书》史畴以肥大为“笨伯。”

《临事㥽愦》，曰“糊涂虫。”

宋吕端：“小事糊涂，大事不糊涂。”杨用修云本。“浊虫”，此古语也。《周礼》有壶涿氏，“掌除水虫”，涿音浊，是其证也。《宋史·吕端传》作“糊涂”，《朱子语录》作“鹘突”，皆非。

打呼曰《鼾睡》。

宋太祖曰：“卧榻之侧，岂容他人鼾睡？”

《责人》曰：“数说。”

《左传》：“乃执子商而数之。” 《史记》范睢之数须贾，汉王之数项羽是也。

饭曰：“一顿。”

晋谢仆射陶太常诣吴领军，日已中客，比得一顿食。杜诗：“顿顿食黄鱼。”

恶味伤口曰“蜇。”

《列子》：“蜇于口，惨于腹也。”

多曰够，少曰“不够。”

居侯反魏，都赋繁富，伙够不可单究。

“受人之物”曰：〈慈盈反〉
以物予人曰“归。”

归孔子豚。齐人归女乐。

霞曰：“烧。”

语云：“早烧不出市，晚烧行千里。”

电曰《闪》。

《大人赋》“贯列缺之倒景。” 服虔曰：“天闪也。”

雹曰《硬雨》。

宋吕居仁曰：“绍兴初，临安大雨雹，太学屋瓦皆碎。学官申朝廷修，不可” 言雹称“硬雨。”

《酒帘》曰：“望子。”〈见广韵注〉牛羊不生。《子》曰：〈昌来反〉
马不鞁而骑曰“骣。”

令狐楚诗：“少小边州惯放狂，骣骑蕃马射黄羊。”

《孔》曰：“窟拢。”

“怎么？”曰：“左。”〈皆反切成声也〉

至如“来” 读为釐，本属古协；“飞” 读如希，不出微韵，皆方言之可通者。若夫“房” 为缚，“羊” 为药，“惊” 为戟，“明” 为觅，“养” 为药上，“纺” 为缚上，“镜” 为戟去，“命” 为觅去，诸如此类，虽四声一韵之流转，然颠倒混淆，使听者几不解为何语。予尝谓周德清《中原声韵》，分平仄字别阴阳，以入声派入平、上、去三声，今乃驱三声而就入声，使德清有知，应为揶揄地下调声之病，有以哉！